Diari Oficial de la Generalitat Valenciana


Sumari del DOGV 2998, del 23-05-1997 (1997/7806)

DECRET 158/1997, de 29 d'abril de 1997, del Govern Valencià, pel qual es regula la publicació dels acords d'emissió de deute de l'Institut Valencià de Finances.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/04/29/158/dof/vci/html**

### Dades del document

Número de DOGV
:   2998

Data del DOGV
:   23-05-1997

Secció del DOGV
:   DISPOSICIONS GENERALS

Número del document
:   1997/7806


Data del document
:   29-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 158/1997, de 29 d'abril de 1997, del Govern Valencià, pel qual es regula la publicació dels acords d'emissió de deute de l'Institut Valencià de Finances.
  
L'Institut Valencià de Finances, entitat de dret públic amb plena capacitat jurídica i privada, adscrit a la Conselleria d'Economia, Hisenda i Administració Pública, compta entre els seus recursos amb el producte de les emissions de títols de renda fixa o altres operacions d'endeutament, d'acord amb el que disposa l'apartat 5.c) de la disposició addicional vuitena de la Llei de la Generalitat Valenciana 7/1990, de 28 de desembre, de Pressupostos per a l'exercici 1991, per la qual es disposa la creació de l'Institut Valencià de Finances. Amb la finalitat d'atendre adequadament la demanda de crèdit de l'Institut Valencià de Finances, i poder finançar les seues activitats, en el marc de la política de foment de l'activitat productiva duta a terme pel Govern Valencià, i d'acord amb les bases i l'ordenació de l'activitat econòmica general i la política monetària de l'Estat, i d'acord amb l'ordenació del crèdit i la banca, s'estima oportú que es desenvolupe la regulació que permet a l'Institut Valencià de Finances acudir als mercats financers mitjançant l'emissió de deute propi.
  
  
Aquest decret té com a objectiu assegurar la publicitat i la submissió plena a la norma vigent de les possibles emissions de deute que l'Institut Valencià de Finances realitze, d'acord amb el que disposa l'article 6 de la Llei 24/1988, de 28 de juliol, del Mercat de Valors, i l'article 10 del Reial Decret 116/1992, de 14 de febrer, sobre representació de valors per mitjà d'anotacions en compte i compensació i liquidació d'operacions borsàries.
  
  
Per tot això, i en virtut del que disposa la Llei de la Generalitat Valenciana 5/1983, de 30 de desembre, de Govern Valencià, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 29 d'abril de 1997,
  
  
DECRETE
  
  
Article únic. Publicació dels acords d'emissió de deute de l'Institut Valencià de Finances
  
L'Institut Valencià de Finances publicarà en el Diari Oficial de la Generalitat Valenciana el corresponent acord d'emissió de deute de l'Institut esmentat, on consten la denominació, el nombre d'unitats, el valor nominal i les altres característiques i condicions dels valors integrats en l'emissió.
  
  
DISPOSICIÓ DEROGATÒRIA
  
  
Queden derogades totes aquelles disposicions d'igual o inferior rang normatiu que s'oposen al que disposa aquest decret.
  
  
DISPOSICIONS FINALS
  
  
Primera
  
S'autoritza el conseller d'Economia, Hisenda i Administració Pública per a adoptar les disposicions que siguen necessàries per al desplegament i l'execució d'aquest decret.
  
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
  
València, 29 d'abril de 1997
  
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI